Phemiti ya ku ta tshunguriwa yi nyiketiwa munhu wo huma ehandla loyi a nga na xikongomelo xa ku ta tshunguriwa eAfrika Dzonga. Phemiti ya ku ta tshunguriwa yi tirha nkarhi wo ringana tin'hweti ta ntsevu hi nkarhi. Swikombelo swi nga endliwa eka embasi kumbe mixini ya Afrika Dzonga.
Tata fomo ya xikombelo ya BI-1738.
Humesa pasipoto leyi tirhaku eka nkarhi lowu nga ri ku ehansi ka masiku ya 30 endzhaku ka ku hela ka nkarhi wa riendzo.
Humesa vumbhoni bya vuswikoti hi swa timali ku hlanganyetana na swilavako swa siku na siku bya vanhu lava va fambaku na loyi a nga na phemiti ya ku ta tshunguriwa, hi ndlela ya switatimende, swiliphi swa miholo, kumbe ticheke ta vaendzi loko ti ri kona.
Humesa papila ra dokodela kumbe instituxini ya ta vutshunguri, leri kombisaku swivangelo kumbe xilaveko xa leswaku u ta kuma vutshuguri, nkarhi wa vutshunguri bya kona na vuxokoxoko bya makungu ya vutshunguri bya kona eAfrika Dzonga.
Nyiketa vuxokoxoko bya munhu kumbe instituxini leyi nga ta langutana na ku hakela timali ta vutshunguri na timali ta xibedlhele loko swi ri tano. Humesa vumbhoni bya vuswikoti eka swa timali ku hakelela vutshunguri loko ku ri leswaku xikimu xa medical aid, kumbe muthori va nge hakeleli vutshuguri bya kona.
xitifiketi xa mintlhavelo, loko swi ri tano.
Swikombelo swi nga teka nkarhi wo ringana masiku ya 30.